Nr. 23.377/15.07.2022

**REFERAT DE APROBARE**

**la** **proiectul de hotărâre** **privind însușirea unei documentații cadastrale**

**pentru imobilul înscris în cartea funciară 261361 Cluj-Napoca**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Prin proiectul de hotărâre se propune însușirea unei documentații cadastrale pentru atribuire număr cadastral și repoziționare a imobilului situat în Municipiul Cluj-Napoca, str. Al.Vaida Voevod nr. 53-55, înscris în cartea funciară 261361 și identificat cu număr cadastral 6192/3. Documentația a fost transmisă Consiliului Județean Cluj, în temeiul dreptului de proprietate asupra clădirii și a dreptului de superficie înscris în cartea funciară. |
| * 1. **Cerinţe care reclamă oportunitatea actului administrativ:**
 |
| Prin inscrierea în evidențele de cadastru și publicitate imobiliară a acestor documentații se exercită prerogativa consiliului județean cu privire la dreptul de proprietate publică al unității administrativ teritoriale asupra bunurilor din domeniul public. De asemenea se pun în aplicare prevederile Legii nr. 7/1997, a cadastrului și publicității imobiliare, republicată, cu modificările și completările ulterioare, prin care se asigură identificarea, măsurarea, descrierea şi înregistrarea imobilelor în documentele cadastrale şi reprezentarea acestora pe hărţi şi planuri cadastrale, precum și descrierea imobilelor şi înscrierile referitoare la drepturile reale imobiliare, la drepturile personale, la actele, faptele sau la raporturile juridice care au legătură cu imobilele.După recepția și înscrierea în cartea funciară a documentațiilor cadastrale propuse se va atribui număr cadastral nou și se va repoziționa parcela cu număr cadastral 6192/3 în raport cu parcelele adiacente. |
| 1. **Schimbări preconizate:**
 |
| Scopul proiectului de hotărâre este crearea cadrului legal pentru ținerea evidenței de cadastru și publicitate imobiliară, respectiv monitorizarea situației bunurilor din domeniul public, în conformitate cu cerințele art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. |
| **Secțiunea a 2-a - Impactul socio-economic:**  |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Actul administrativ produce efecte asupra Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare.După înscrierea în evidențele de cadastru și publicitate imobiliară, datetele de identificare a cărților funciare noi deschise vor fi transmise Comisiei speciale de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor și Serviciului Financiar Contabil. Acestea vor asigura actualizarea Inventarului bunurilor care aparţin domeniului public al Judeţului Cluj aflate în administrarea Consiliului Județean Cluj și evidențele finaciar contabile ale imobilelor din domeniul public. |
| **Secțiunea a 6-a – Anexe la referatul de aprobare:** |
| * Hotărârea Consiliului de Administrație al Societății Univers T SA de aprobare a documentației cadastrale;
* Hotărârea Consiliului Județean Cluj nr. 141 din 27 mai 2011 privind trecerea cu plată a unui imobil din proprietatea S.C. UNIVERS T S.A. în proprietatea publică a Judeţului Cluj şi administrarea Consiliului Judeţean Cluj
 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind însușirea unei documentații cadastrale**

**pentru imobilul înscris în cartea funciară 261361 Cluj-Napoca**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_ privind însușirea unei documentații cadastrale

pentru imobilul înscris în cartea funciară 261361 Cluj-Napoca, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 23.377/15.07.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 29.189/18.07.2022 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 108, ale art. 173 alin. (1) lit. d), alin. (5) lit.p), ale art. 285, ale art. 286 alin. (1)-(3), ale art.287 lit.b), ale art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 551 pct. 2, ale art. 693-702, ale art. 858-870, art. 876-878 din Legea privind Codul civil nr. 287/2009, republicată, cu modificările şi completările ulterioare;
* art. 21, art.28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23 lit.b), ale art. 51, ale art. 95, din Regulamentul de avizare, recepţie şi înscriere în evidenţele de cadastru şi carte funciară aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;
* Hotărârea Consiliului Județean Cluj nr. 141/27.05.2011 privind trecerea cu plată a unui imobil din proprietatea S.C. UNIVERS T S.A. în proprietatea publică a Judeţului Cluj şi administrarea Consiliului Judeţean Cluj;
* Anexa nr. 1 La Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însuşește documentaţia cadastrală de atribuire număr cadastral și repoziționare a imobilului situat în municipiul Cluj-Napoca, str. Al.Vaida Voevod nr. 53-55, înscris în cartea funciară 261361 Cluj-Napoca, documentație cuprinsă în **anexa** care face parte integrantă din prezenta hotărâre.

**(2)** Se emite acordul Judeţului Cluj pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. înscrierea în evidențele de cadastru și publicitate imobiliară asupra imobilului cu număr cadastral nou, a dreptului de proprietate publică în favoarea Județului Cluj și a dreptului de administrare în favoarea Consiliului Județean Cluj asupra construcției, respectiv a dreptului a dreptului de superficie asupra terenului în suprafață de 2146 mp.

**Art. 2.** Se împuterniceşte persoana juridică autorizată ANCPI -societatea Transilvania Topografie SRL- administrator ing. Sancraian Dan, pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția de Administrare a Domeniului Public și Privat al Județului Cluj.

**Art. 4.** Prezenta hotărâre se comunică Direcției de Administrare a Domeniului Public și Privat al Județului Cluj, Societății Univers T S.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

29.189/18.07.2022

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind însușirea unei documentații cadastrale pentru imobilul înscris în cartea funciară 261361 Cluj-Napoca |
| **Compartiment de resort:** | Direcția Juridică  |
| **Secțiunea 1 – Documentare și analiză:**  |
| În conformitate cu dispozițiile Legii nr. 7/1996, prin sistemul integrat de cadastru şi carte funciară se realizează:1. identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice;
2. identificarea şi înregistrarea proprietarilor, a altor deţinători legali de imobile şi a posesorilor;
3. furnizarea datelor necesare sistemului de impozite şi taxe pentru stabilirea corectă a obligaţiilor fiscale ale contribuabililor, solicitate de instituţiile abilitate;
4. publicitatea imobiliară, care asigură opozabilitatea drepturilor reale imobiliare, a drepturilor personale, a actelor şi faptelor juridice, precum şi a oricăror raporturi juridice supuse publicităţii, referitoare la imobile.

Potrivit art. 287 din Codul administrativ, consiliul județean este entitatea care exercită dreptul de proprietate publică a unităţii administrativ-teritoriale, Județul Cluj, în legătură cu raporturile juridice privind proprietatea publică, pentru bunurile aparţinând domeniului public al unităţilor administrativ-teritoriale.Conform art. 298 din Codul administrativ, consiliul județean exercită în numele unităţii administrativ-teritoriale următoarele prerogative:1. ţinerea evidenţei de cadastru şi publicitate imobiliară, în condiţiile legii;
2. stabilirea destinaţiei bunurilor date în administrare;
3. monitorizarea situaţiei bunurilor date în administrare, respectiv dacă acestea sunt în conformitate cu afectaţiunea de uz sau interes public local sau naţional, după caz, precum şi cu destinaţia avută în vedere la data constituirii dreptului.

Imobilul pentru care se propune documentația cadastrală de atribuire număr cadastral și repoziționare este parțial în domeniului public al Județului (construcția) iar terenul este proprietatea Societății Univers T SA, Județul Cluj având constituit un drept de superficie asupra terenului 2146 mp, în temeiul Hotărârii Consiliului Județean Cluj nr. 141/2011.Imobilul necesită documentație de atribuire număr cadastral nou, conform reglementarilor cuprinse în Ordinul 700/2014, în prezent, în sistemul integrat de cadastru şi carte funciară fiecare imobil este reprezentat printr-un poligon închis căruia îi este atribuit un număr cadastral unic şi pentru care este deschisă o carte funciară, numărul cadastral avut în prezent (6192/3) nerespectând aceste rigori.Imobilul se suprapune virtual cu imobilul invecinat, aferent Liceului Pedagocic “Gheorghe Lazăr” și, pentru a se elimina această suprapunere, se repoziționează parcela conform împrejmuirii parcelei. |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Ordinul nr. 700/2014, cu modificările și completările ulterioare, cuprinde următoarele reglementări:* **art. 23 lit.** b) conform căruia *documentaţiile pentru actualizarea informaţiilor cadastrale ale imobilelor înscrise în evidenţele de cadastru şi carte funciară vizează și repoziţionarea unui imobil*
* **art. 51 conform căruia**: (*1)Numerotarea cadastrală a imobilelor se realizează pentru fiecare unitate administrativ-teritorială, care se identifică prin codul SIRSUP extras din "Registrul permanent al unităţilor administrativ-teritoriale" publicat de Institutul Naţional de Statistică*. (*2)Numărul cadastral al imobilului este identificatorul unic de legătură între baza de date grafică şi baza de date textuală în sistemul integrat de cadastru şi carte funciară.*
* **art.95: “***Documentaţia cadastrală de actualizare informaţii tehnice este documentaţia prin care se realizează actualizarea oricăror informaţii textuale şi grafice ale imobilului înscris în sistemul integrat de cadastru şi carte funciară şi poate fi realizată prin una sau mai multe operaţiuni de: înscriere/radiere construcţii, modificare limită de imobil, modificare suprafaţă, actualizare categorii de folosinţă/destinaţii,* ***repoziţionare****, descrierea dezmembrămintelor dreptului de proprietate pentru o parte din imobil şi actualizarea oricăror informaţii tehnice cu privire la imobil*”
 |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:**  |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.Sarcini de natură administrativă rezultate din actul adminstrativ constă în:1. completarea formularelor prevăzute de art. 135 din Ordinul nr. 700/2014, cu modificările și completările ulterioare;
2. depunerea de către persoana juridică autorizată a documentațiilor la OCPI;
3. depunerea cererilor pentru înscriere (după recepție), fiind flux întrerupt pentru documenația de alipire.

Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj aflate în administrarea Consiliului Județean. Serviciul Financiar-contabil din cadrul Consiliului Județean Cluj va opera în evidențele finaciar contabile noua carte funciară. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: director executiv | Ștefan Eduard Iliescu |  |  |
| Verificat: șef serviciu | Dan Vasile Pop |  |  |
| Elaborat: consilier juridic  | Anca Rusu |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică | 15.07.2022 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Cristina Oltean |  | Avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | Avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 | 20.07.2022 |  |  |